biswa921/orwiki-latest-pages-articles-raw huggingface dataset:
ନିରୁପମା ରଥ

ନିରୁପମା ରଥ(୧୯୨୫-୨୦୧୧) ଜଣେ ସ୍ତ୍ରୀ ଓ ପ୍ରସୂତି ବିଭାଗ ଚିକିତ୍ସିକ ଏବଂ ଓଡ଼ିଆ ସାହିତ୍ୟିକା ଥିଲେ । ୧୯୫୩ ମସିହାରୁ ଆରମ୍ଭକରି ସେ କଟକ ସହରରେ ପ୍ରାୟ ୫୦ବର୍ଷ ଧରି ଲୋକଙ୍କ ସେବା କରିଥିଲେ । ସେ ବିଜ୍ଞାନ, ଚିକିତ୍ସା ବିଜ୍ଞାନ ସମ୍ବନ୍ଧୀୟ ସାହିତ୍ୟ, ଭ୍ରମଣ କାହାଣୀ ଆଦି ମଧ୍ୟ ରଚନା କରିଥିଲେ । ଚିକିତ୍ସା ସେବା ଓ ସାହିତ୍ୟରେ ତାଙ୍କ ଅବଦାନ ପାଇଁ ସେ ବହୁବାର ପୁରସ୍କୃତ ହୋଇଥିଲେ । 

 ଜୀବନୀ 
ନିରୁପମା, ୧୯୨୫ ମସିହା ଅକ୍ଟୋବର ୨୫ ତାରିଖରେ ଗଞ୍ଜାମ ଜିଲ୍ଲାର ଛତ୍ରପୁରଠାରେ ଜନ୍ମଗ୍ରହଣ କରିଥିଲେ । ପିଲାଦିନ ବିତିଥିଲା କଟକର ଡଗରପଡାରେ । ରେଭେନ୍ସା ମହାବିଦ୍ୟାଳୟରୁ ଆଇଏସସି ଓ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରୁ ଏମବିବିଏସ ପାଠ ପଢିସାରି ସେ କଲିକତା ଓ ଦିଲ୍ଲୀରୁ ଚିକିତ୍ସା ବିଜ୍ଞାନରେ ଉଚ୍ଚଶିକ୍ଷା ଲାଭ କରିଥିଲେ । କିଶୋର ଅବସ୍ଥାରେ ସେ ଅନନ୍ତ ପଟ୍ଟନାୟକ, ଭଗବତୀ ଚରଣ ପାଣିଗ୍ରାହୀ, ରମାଦେବୀ ଚୌଧୁରୀ, ମାଳତୀ ଚୌଧୁରୀ ଆଦିଙ୍କ ସଂସ୍ପର୍ଶରେ ଆସି ସ୍ୱାଧୀନତା ସଂଗ୍ରାମପ୍ରତି ଆକର୍ଷିତ ହୋଇଥିଲେ । ୧୯୪୬ ମସିହାରେ ସେ ଆଇନୀଜୀବି ଗଙ୍ଗାଧର ରଥଙ୍କୁ ବିବାହ କରିଥିଲେ ।http://www.thehindu.com/todays-paper/tp-national/tp-otherstates/Eminent-gynaecologist-dead/article14674969.ece ଉତ୍କଳ ମହିଳା ସମିତି, ଓଡ଼ିଶା ଜାତୀୟ ମହିଳା ଫେଡେରେସନର ସେ ସଭାପତି ଭାବରେ କାର୍ଯ୍ୟ କରିଥିଲେ । ଲେଖିକା ବୀଣାପାଣି ମହାନ୍ତି ତାଙ୍କ ଭଗ୍ନୀ ଥିଲେ । ୨୦୧୧ ମସିହା ଅପ୍ରେଲ ୭ ତାରିଖରେ ନିରୁପମାଙ୍କର କଟକଠାରେ ପରଲୋକ ଘଟିଥିଲା ।http://odishatv.in/odisha/eminent-doctor-and-social-worker-nirupama-rath-dies-19207/

 ରଚନାବଳୀ 
 ଶିଶୁ ସ୍ୱାସ୍ଥ୍ୟ
 ପ୍ରସୂତି ବିଜ୍ଞାନ
 ଶିଶୁ ସମ୍ପଦ
 ନାରୀ ଓ ଆଇନ
 ନାରୀ ଓ ବିଚାରଳୟ
 ଦିଗନ୍ତ
 ସାମାଜିକ ନିର୍ଯାତନା
 ସୋଭିଏତ୍ ନାରୀ ଓ ସୋଭିଏତ୍ ସମାଜ
 ମଶାଲ
 ଅଲିଭା ସ୍ମୃତି
 ଅଲିଭା ଅନୁଭୂତି(ଆତ୍ମ ଚରିତ)

 ସମ୍ମାନ ଓ ପୁରସ୍କାର 
 ଅଲ ଇଣ୍ଡିଆ ମେଡିକାଲ ସମ୍ମାନ - ୧୯୯୪
 ଓଡ଼ିଶା ସାହିତ୍ୟ ଏକାଡେମୀଦ୍ୱାରା ସମ୍ବର୍ଦ୍ଧନା - ୨୦୦୨http://odishasahityaakademi.org/ovation5.php
 ଆଧାର 

ଶ୍ରେଣୀ:୧୯୨୫ ଜନ୍ମ
ଶ୍ରେଣୀ:୨୦୧୧ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ହରି ଓମ ହରି

ହରି ଓମ ହରି, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁମିତ୍ ରାଉତ ଏବଂ ସିପ୍ରା ଦାସ । ଶିବପ୍ରସାଦ ଦାସ ଏବଂ ସୁଜାତା ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଦିଲ୍ଲୀପ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ଆକାଶ ଦାସନାୟକ, ମେଘା ଘୋଷ ଏବଂ ରିୟା ଦେ । ସମରେଶ ରାଉତରାୟ, ପିଣ୍ଟୁ ନନ୍ଦ, ମୀନକେତନ, ପ୍ରିୟଙ୍କା ମହାପାତ୍ର, ଜୀବନ ପଣ୍ଡା, ଚୁଙ୍ଗା, ସରୋଜ ଦାସ, ସଲିଲ ମିତ୍ର ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ସିଦ୍ଧାନ୍ତ ମହାପାତ୍ର
 ଆକାଶ ଦାସନାୟକ
 ମେଘା ଘୋଷ
 ରିୟା ଦେ
 ସମରେଶ ରାଉତରାୟ
 ପିଣ୍ଟୁ ନନ୍ଦ
 ମୀନକେତନ
 ପ୍ରିୟଙ୍କା ମହାପାତ୍ର
 ଜୀବନ ପଣ୍ଡା
 ଚୁଙ୍ଗା
 ସରୋଜ ଦାସ
 ସଲିଲ ମିତ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏବଂ ନିଜାମ୍ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଜାବେଦ୍ ଅଲ୍ଲୀ, ପାମେଲା ଜୈନ, ଅଭିଜିତ ମଜୁମଦାର, ଅଞ୍ଜଳି ମିଶ୍ର, ଉଦିତ ନାରାୟଣ, ସୌରଭ ନାୟକ, ଅସୀମା ପଣ୍ଡା, ରିଙ୍କି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ମୁଁ ଦିୱାନା ତୋ' ପାଇଁ

ମୁଁ ଦିୱାନା ତୋ' ପାଇଁ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଦେବେନ୍ଦ୍ରନାଥ ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ଲେଖିଥିଲେ । ମନୋରଞ୍ଜନ ସାହାଣୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମନୋରଞ୍ଜନ ପାଲ୍ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଗ୍ନୀରାଜ୍ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲ ଆଦିତ୍ୟ ସିଂହ (ବୁଲୁ) । ମୀନ‌କେତନ, ମନିଷା ମିଶ୍ର, ଜ୍ୟୋତି ପାଣି, ଜ୍ୟୋତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ଆଦିତ୍ୟ ସିଂହ- ପ୍ରେମ୍
 ମୀନକେତନ- ପୋଲିସ୍ ଏସ୍. ଆଇ. ନୀଳାଚଳ
 ମନିଷା ମିଶ୍ର- ପ୍ରମିଳା
 ଜ୍ୟୋତି ପାଣି- ପୂଜା
 ଜ୍ୟୋତି ତ୍ରିପାଠୀ- ସ୍ମିତା

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଗ୍ନୀରାଜ୍ । ଅରୁଣ ମନ୍ତ୍ରୀ, ବିଭୁପ୍ରସାଦ ମିଶ୍ର, ଗୌତମ ରାଉତ, ମନୋରଞ୍ଜନ ସାହାଣୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, ଅନ୍ତରା ଚକ୍ରବର୍ତ୍ତୀ, ପଙ୍କଜ ଜାଲ୍, ଉଦିତ ନାରାୟଣ, ସଂଗ୍ରାମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ଓମ ସାଇ ତୁଝେ ସଲାମ

ଓମ ସାଇ ତୁଝେ ସଲାମ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କାଳୀପ୍ରସନ୍ନ ସତପଥୀ ଏବଂ ସୁଧା ପଟ୍ଟନାୟକ । ଭାରତୀ ଦାସ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ବିଶ୍ୱଜିତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଅଂଶୁମାନ, ଦୀପକ ଦାସ, ଭାଗ୍ୟଲକ୍ଷ୍ମୀ ଏବଂ ପୂଜା ଚକ୍ରବର୍ତ୍ତୀ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଚାରିଜଣ କଳାକାରମାନେ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଉତ୍ତମ ମହାନ୍ତି, କୁନା ତ୍ରିପାଠୀ, ଜ୍ଞାନରଞ୍ଜନ ନାୟକ, ସ୍ନିଗ୍ଧା ମହାନ୍ତି, ଜୟୀରାମ ସାମଲ, ଦେବୁ ବ୍ରହ୍ମା, ବ୍ରଜ ସିଂହ, ପ୍ରସନ୍ନ ପାଟ୍ଟସାଣୀ, ପ‌ପୁ ମହାନ୍ତି, ମଳୟ ମିଶ୍ର, ବିଜିତ୍, କୁସୁମ, ବୁଲୁ, ରାଣୀ, ଗଣେଶ, କାଳୁ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ

 ଅଂଶୁମାନ
 ଦୀପକ ଦାସ
 ପୂଜା ଚକ୍ରବର୍ତ୍ତୀ
 ଭାଗ୍ୟଲକ୍ଷ୍ମୀ
 ଉତ୍ତମ ମହାନ୍ତି
 କୁନା ତ୍ରିପାଠୀ
 ଜ୍ଞାନରଞ୍ଜନ ନାୟକ
 ସ୍ନିଗ୍ଧା ମହାନ୍ତି
 ଜୟୀରାମ ସାମଲ
 ଦେବୁ ବ୍ରହ୍ମା
 ବ୍ରଜ ସିଂହ
 ପ୍ରସନ୍ନ କୁମାର ପାଟ୍ଟଶାଣୀ
 ପ‌ପୁ ମହାନ୍ତି
 ମଳୟ ମିଶ୍ର
 ବିଜିତ୍
 କୁସୁମ
 ବୁଲୁ
 ରାଣୀ
 ଗଣେଶ
 କାଳୁ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟୁତ୍ ରାୟ । ପଞ୍ଜାନନ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଗୌତମ ଗିରି, ଅରବିନ୍ଦ, ସୌରଭ ନାୟକ, ତପୁ ମିଶ୍ର, ପମି ଏବଂ ଶ୍ୱେତା ମିଶ୍ର ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ସୋନିକା ରାୟ

ସୋନିକା ରାୟ (ଜନ୍ମ: ୧୦ ଅପ୍ରେଲ ୧୯୯୪) ଜଣେ ଓଡ଼ିଆ ମଡେଲ ଏବଂ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୨୦୧୭ରେ ମିସ୍ ଏସିଆ ପ୍ୟାସିଫିକ୍ ପ୍ରତିଯୋଗିତାରେ ବିଜେତା ହୋଇଥିଲେ । ୨୦୧୪ରେ ମିସ୍ ଓଡ଼ିଶା ପ୍ରତିଯୋଗିତାର ସେ ପ୍ରଥମ ରନର୍ସଅପ୍ ହୋଇଥିଲେ । ସେ ଓଡ଼ିଆ କଥାଚିତ୍ର ରଙ୍ଗିଲା ବାବା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ପ୍ରାରମ୍ଭିକ ଜୀବନ
ସୋନିକା ୧୦ ଅପ୍ରେଲ ୧୯୯୪ରେ କଟକରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସୌମିତ୍ର ରାୟ କଟକ ବୋର୍ଡ଼ ଅଫିସ୍‌ରେ କାର୍ଯ୍ୟ କରୁଥିଲେ । ତେଣୁ ତାଙ୍କର ପିଲାଦିନ କଟରେ କଟିଥିଲା । ସୋନିକା ପିଲାଦିନରୁ ତାଙ୍କ ମାଆଙ୍କୁ ହରାଇଥିଲେ ଏବଂ ପରେ ସେ ଅଳ୍ପ ବୟସରେ ମଧ୍ୟ ତାଙ୍କ ପିତାଙ୍କ ହରାଇଥିଲେ । ସେ କେନ୍ଦ୍ରୀୟ ବିଦ୍ୟାଳୟରେ ପାଠ ପଢ଼ୁଥିଲେ । ସେହି ସମୟରେ ସେ କଳା ବିକାଶ କେନ୍ଦ୍ରରେ ଓଡ଼ିଶୀ ନୃତ୍ୟ କରୁଥିଲେ । ସେ ଗୁରୁ ଲକି ପ୍ରଜ୍ଞା ପ୍ରତିଷ୍ଠିତ ମହାନ୍ତିଠାରୁ ପ୍ରାୟ ତନିବର୍ଷ ଓଡ଼ିଶୀ ଶିକ୍ଷା କରିଥିଲେ । ଏହାପରେ ସେ ପଦ୍ମଶ୍ରୀ କୁମକୁମ ମହାନ୍ତିଙ୍କ ଶିକ୍ଷାକେନ୍ଦ୍ରରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ ।

ମଡେଲିଂ
ସୌନ୍ଦର୍ଯ୍ୟ ପ୍ରତିଯୋଗିତାରେ ଭାଗନେବା ପାଇଁ ସୋନିକା ୨୦୧୪ରେ ପ୍ରଶିକ୍ଷଣ ନେବା ଆରମ୍ଭ କରିଥିଲେ । ୨୦୧୪ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ସେ ପ୍ରଥମେ ଭାଗନେଇଥିଲେ । ଏହାପରେ ସେ ମିସ୍ ଓଡ଼ିଶା ଓଡ଼ିଶା ପ୍ରତିଯୋଗିତାରେ ଭାଗନେଇଥିଲେ । ଏହି ପ୍ରତିଯୋଗିତାରେ ସେ ମିସ୍ ଫଟୋଜେନିକ୍ ପୁରସ୍କାର ପାଇଥିଲେ ଏବଂ ପ୍ରଥମ ରନର୍ସଅପ୍ ହୋଇଥିଲେ । ୨୦୧୫ରେ ସେ ଫେମିନ୍ ମିସ୍ ଇଣ୍ଡିଆରେ ପୁଣିଥରେ ଭାଗନେଇଥିଲେ ଏବଂ ଫାଇନାଲଯାଏଁ ଯାଇଥିଲେ । ୨୦୧୬ ମସିହାରେ ଅନୁଷ୍ଠିତ ମିସ୍ ଆର୍ଥ ଇଣ୍ଡିଆରେ ସୋନିକା ଭାଗନେଇଥିଲ ଏବଂ ଶ୍ରେଷ୍ଠ ୬ ଜଣଙ୍କ ମଧ୍ୟରେ ସେ ରହିଥିଲେ ।

୨୦୧୭ରେ ଅନୁଷ୍ଠିତ ଫେମିନା ମିସ୍ ଇଣ୍ଡିଆରେ ସେ ଭାଗନେଇଥିଲେ ଏବଂ ଓଡ଼ିଶାର ପ୍ରତିନିଧିତ୍ୱ କରିଥିଲେ । ଏହାପରେ ଏସିଆ ପାସିଫିକ୍ ପିଜାଣ୍ଟା ତରଫରୁ ତାଙ୍କୁ ସୁଯୋଗ ମିଳିଥିଲା । ସେ ମିସ୍ ଏସିଆ ପ୍ୟାସିଫିକ୍ ୨୦୧୭ର ବିଜୟିନୀ ହୋଇଥିଲେ । ନଭେମ୍ବର ଦ୍ୱିତୀୟ ସପ୍ତାହରେ ଫିଲିପାଇନ୍ସରେ ଅନୁଷ୍ଠିତ ହେବାକୁ ଥିବା ଏସିଆ ପ୍ୟାସିଫିକ୍ ଇଣ୍ଟରନ୍ୟାସ୍ନାଲ ପ୍ରତିଯୋଗିତା ୨୦୧୭ରେ ସୋନିକା ଭାରତକୁ ପ୍ରତିନିଧିତ୍ୱ କରିବେ । ମିସ୍ ଇଣ୍ଡିଆ ଏସିଆ ପ୍ୟାସିଫିକ୍ ଇଣ୍ଟରନ୍ୟାସ୍ନାଲ ପ୍ରତିଯୋଗିତା ପାଇଁ ସାରା ଦେଶରୁ ପ୍ରାୟ ୪୦ଟି ପ୍ରୋଫାଇଲ ଆସିଥିଲା । ୪୦ଟି ପ୍ରୋଫାଇଲ ମଧ୍ୟରୁ ବିଚାରକମାନେ ୭ଟି ପ୍ରୋଫାଇଲକୁ ବାଛିଥିଲେ । ସେହି ୭ ଜଣଙ୍କ ମଧ୍ୟରୁ କ୍ରାଉନ ପାଇବାରେ ସଫଳ ହୋଇଥିଲେ ସୋନିକା ।

ଅଭିନୟ
ସୋନିକା ଓଡ଼ିଆ କଥାଚିତ୍ର ରଙ୍ଗିଲା ବାବା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ଏହା ତାଙ୍କର ପ୍ରଥମ ଚଳଚ୍ଚିତ୍ର ଥିଲା । ସେହି ସମୟର ଚର୍ଚ୍ଚିତ ତ‌ଥା ଦର୍ନିତୀଗ୍ରସ୍ତ ବାବା ସାରଥିଙ୍କ ଉପରେ ନିର୍ମତ ହୋଇଥିଲା ଏହି ଚଳଚ୍ଚିତ୍ରଟି । ନିର୍ଦ୍ଦେଶକ ସଞ୍ଜୟ ନାୟକ ଏହି ଚଳଚ୍ଚିତ୍ରଟି ନିର୍ମାଣ କରିଥିଲେ । ଏହି ଚଳଚ୍ଚିତ୍ରଟିରେ ସୋନିକାଙ୍କ ବିପକ୍ଷରେ ନାୟକ ଥିଲେ ଅଭିନେତା ଚନ୍ଦନ କର । କୁନା ତ୍ରିପାଠୀ, ଗୁଡ୍ଡୁ, ଜୀବନ ପଣ୍ଡା, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ସେ ସୀତା କଲ୍ୟାଣମ୍ ଚଳଚ୍ଚିତ୍ର ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିବାକୁ ଯାଉଛନ୍ତି । ଏହି କଥାଚିତ୍ରଟିର ସୁଟିଂ ଚାଲୁଛି ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭାଷା  ଭୂମିକା  ମନ୍ତବ୍ୟ ୨୦୧୫  ରଙ୍ଗିଲା ବାବା  ଓଡ଼ିଆ  ରଶ୍ମୀ  ପ୍ରଥମ କଥାଚିତ୍ର  ସୀତା କଲ୍ୟାଣମ୍  ତେଲୁଗୁ   ପ୍ରଥମ ତେଲୁଗୁ କଥାଚିତ୍ର

ଆଧାର

ବାହାର ଆଧାର
 
 

ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଦୀପୁ ଦ ଡ୍ୟାନ୍ସବୟ

ଦୀପୁ ଦ ଡ୍ୟାନ୍ସବୟ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମନୋଜ ରାଉତ । ଅରୁଣ ସାହୁ ଏହି କଥାଚିତ୍ରଟିର କାହାଣୀ, ସଂଳାପ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନବାଗତ ମନୋଜ କୁମାର ରାଉତ ଏବଂ ବଙ୍ଗୀୟ ନାୟିକା ନବାଗତା ଏଲ୍‌ସା । ମନୋଜ, ଜଣେ ଛଉ ନୃତ୍ୟକାର । ସେ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ବବି ମିଶ୍ର, କୋଏଲ ବାନାର୍ଜୀ, ମୀନକେତନ, ଚୌଧୁରୀ ବିକାଶ ଦାସ, ଦେବୁ ବ୍ରହ୍ମା, ପ୍ରଜ୍ଞା ଖଟୁଆ, ହାଡ଼ୁ, ଥିନ୍, ବନମାଳୀ ପାଣ୍ଡିଆ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିକୁ ୟୁ/ଏ ସାର୍ଟିଫିକେଟ୍ ମିଳିଥିଲା ।

ଅଭିନୟ
 ମନୋଜ କୁମାର ରାଉତ
 ଏଲ୍‌ସା ଘୋଷ - ସୋମ୍ୟା
 ବବି ମିଶ୍ର
 କୋଏଲ ବାନାର୍ଜୀ
 ମୀନକେତନ
 ଚୌଧୁରୀ ବିକାଶ ଦାସ
 ଦେବୁ ବ୍ରହ୍ମା
 ପ୍ରଜ୍ଞା ଖଟୁଆ
 ହାଡ଼ୁ
 ଥିନ୍
 ବନମାଳୀ ପାଣ୍ଡିଆ
 ଓମ୍ ବିଶ୍ୱାଳ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ବଜରଙ୍ଗୀ (ଓଡ଼ିଆ କଥାଚିତ୍ର)

ବଜରଙ୍ଗୀ, ୨୦୧୭ରେ ମୁକ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଚ୍ଚିକାନ୍ତ ଜେନା । ସଚ୍ଚିକାନ୍ତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହିକଥାଚିତ୍ରଟିର ସଂଳାପ ଏବଂ ଚିତ୍ରନାଟ୍ୟ ରଚନା କରିଥିଲେ । ବିନି ପଟ୍ଟନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଏବଂ ଅନୁଭା ସୌର୍ଯ୍ୟା । ସିଦ୍ଧାନ୍ତ ମହାପାତ୍ର, ନୈନା ଦାସ, ଅସୀତ ପତି, ପିଣ୍ଟୁ ନନ୍ଦ, ପ୍ରଜ୍ଞା ଖଟୁଆ, ପ୍ରଲିପ୍ତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅନନ୍ୟା ମିଶ୍ର ଏହି କଥାଚିତ୍ରଟିଏ ଆଇଟମ ଗୀତରେ ନୃତ୍ୟ କରିଥିଲେ ।

ଅଭିନୟ
 ଅମ୍ଳାନ ଦାସ
 ଅନୁଭା ସୌର୍ଯ୍ୟା
 ସିଦ୍ଧାନ୍ତ ମହାପାତ୍ର
 ନୈନା ଦାସ
 ଅସୀତ ପତି
 ପିଣ୍ଟୁ ନନ୍ଦ
 ପ୍ରଜ୍ଞା ଖଟୁଆ
 ପ୍ରଲିପ୍ତା
 ଅମର
 ଗୁଡ୍ଡୁ
 ଅନନ୍ୟା ମିଶ୍ର - (ଆଇଟମ ନୃତ୍ୟ)

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ସୁବ୍ରତ ସ୍ୱାଇଁ ଏବଂ ବସନ୍ତରାଜ ସାମଲ କଥାଚିତ୍ରଟିର ଗୀତ ରଚନା କରିଥିଲେ । ଅନନ୍ୟା ଶ୍ରୀତମ ନନ୍ଦ, ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।

ଗୀତ

ପୁରସ୍କାର
 ଶ୍ରେଷ୍ଠ ପାଶ୍ୱ ଅଭିନେତା (ସିଦ୍ଧାନ୍ତ ମହାପାତ୍ର) - ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌-୨୦୧୮
 ଶ୍ରେଷ୍ଠ ଖଳନାୟକ (ଅସୀତ ପତି) - ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌-୨୦୧୮

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ଧାନମୋଣ୍ଡି ହ୍ରଦ

ଧାନମୋଣ୍ଡି ହ୍ରଦ ବଙ୍ଗଳାଦେଶର ଏକ ହ୍ରଦ । ଏହି ହ୍ରଦଟି ଢାକା ଅଞ୍ଚଳରେ ଧାନମୋଣ୍ଡିରେ ଅବସ୍ଥିତ । ଏହି ହ୍ରଦଟି କରବାନ ବଜାର ଏବଂ ତୁରାଗ ନ‌ଦୀକୁ ସଂଯୋଗ କରୁଥିବା ଏକ କେନାଲରୁ ସୃଷ୍ଟି ହୋଇଥିଲା ।

ଅବସ୍ଥିତି
ଏହି ହ୍ରଦଟି ବାଂଲାଦେଶର ଢାକାରେ ଏକ ଜନବସତି ଅଞ୍ଚଳରେ ରହିଛି । ଢାକା ମୁଖ୍ୟ ସଦରଠାରୁ ଧାନମୋଣ୍ଡି ମାତ୍ର ୧୧ କିଲୋମିଟର ଦୂରରେ ଅବସ୍ଥିତ । ଧାନମୋଣ୍ଡିରୁ ଏହି ହ୍ରଦ ପର୍ଯ୍ୟନ୍ତ ଦୂରତା ମାତ୍ର ୬୦୦ ମିଟର ।

ଜିଗତୋଳା (ଧାନମୋଣ୍ଡି ୨ୟ ରାସ୍ତା)ଠାରୁ ଏହି ହ୍ରଦଟି ଆରମ୍ଭ ହୋଇଛି ଏଂ ୨୭ ନଂ ରାସ୍ତା ଯାଏଁ ଯାଇଛି । ଏହି ହ୍ରଦଟିକୁ ଉତ୍ତରେ ମହମଦପୁର-ଲାଲମାଟିଆ ଅଞ୍ଚଳ, ପଶ୍ଚିମରେ ସତ୍‌ମସ୍‌ଜିଦ୍ ରାସ୍ତା, ଦକ୍ଷିଣରେ ବାଂଲାଦେଶ ରାଇଫଲ୍‌ସ୍ ଗେଟ୍ ଏବଂ ପୂର୍ବରେ କଳାବାଗନର ଜନବସତି ଅଞ୍ଚଳ ଘେରି ରହିଛି । ଏହି ହ୍ରଦଟି ୩ କିଲୋମିଟର ଲମ୍ବ ଏବଂ ୩୫ରୁ ୧୦୦ ମିଟର ଓସାରର । ଏହି ହ୍ରଦଟିର ସର୍ବାଧିନ ଗଭୀରତା ୪.୭୭ ମିଟର । ସୁକ୍ରବାଦ ଅଞ୍ଚଳରେ ଗୋଟିଏ ଜଳ ନିଷ୍କାସନ ଦ୍ୱାର ରହିଛି । ମୁଖ୍ୟତଃ ବର୍ଷାଦିନରେ ଏହି ଦ୍ୱାର ଦେଇ ଜଳ ନିଷ୍କାସନ ହୋଇଥାଏ । ଫଳରେ ସବୁସମୟରେ ଏହି ହ୍ରଦଟିର ଜଳସ୍ତର ସମାନ ରହିଥାଏ ।

ନିର୍ମାଣ
ଏହି ହ୍ରଦଟି ପ୍ରକୃତରେ କରବାନ ବଜାର ନ‌ଦୀରୁ ବାହାରିଥିବା ଏକ ନାଳ ଅଥବା କେନାଲର ଅଂଶ । ଏହି କେନାଲଟି ସେତେବେଳେ କରବାନ ବଜାର ନ‌ଦୀରୁ ତୁରାଗ ନ‌ଦୀକୁ ସଂଯୋଗ କରୁଥିଲା । ଏହି ହ୍ରଦର ଆଂଶିକ ଭାଗ ବେଗୁନବରି କେନାଲ ସ‌ହ ସଂଯୋଗ ହୋଇଥିଲା । ୧୯୫୬ ମସିହାରେ ଧାନମୋଣ୍ଡି ଏକ ଜନବସତି ଅଞ୍ଚଳ ଭାବରେ ବିକଶିତ ହେଲା । ସେହି ସମୟରେ କେନାଲଟିକୁ ନ‌ଦୀରୁ ଅଲଗା କରିବାକୁ ପଡ଼ିଥିଲା । ତେଣୁ କେନାଲଟିର ବଳକା ଭାଗରେ ଏହି ହ୍ରଦଟି ତିଆରି ହୋଇଥିଲା । ସେହି ଜନବସତି ପାଇଁ ନିର୍ମିତ ଅଞ୍ଚଳରେ ୧୬ ପ୍ରତିଶତ ଜାଗା ଏହି ହ୍ରଦଟି ଅକ୍ତିଆର କରିଛି । ଏହି ହ୍ରଦଟି କ୍ରମେ ବିକାଶ କରାଯାଇଥିଲା ଏବଂ ଏକ ପର୍ଯ୍ୟଟନ ସ୍ଥଳୀରେ ପରିଣତ ହୋଇଥିଲା । ଏହା ପାଖରେ ରବିନ୍ଦ୍ର ସରୋବର ଅବସ୍ଥିତ ।

ଏହି ହ୍ରଦଟିର ଆଉ କିଛି ବଳକା ଭାଗ ଏବେ ମଧ୍ୟ କେନାଲ ଭାବରେ ବ୍ୟବ‌ହୃତ ହେଉଛି । ଏହି ବଳକା ଭାଗଟି ସେହି ଅଞ୍ଚଳରୁ ନିର୍ଗତ ଆବର୍ଜନା ପାଣିକୁ ବାହାର କରିବା କାର୍ଯ୍ୟରେ ଲାଗୁଛି । ଏହି ନାଳ ଦେଇ ବାହାରୁଥିବା ବଳକା ପାଣି ବେଗୁନବାରୀ ଖାଲରେ ପ୍ରବେଶ କରିଥାଏ । ଧାନମୋଣ୍ଡି ସ‌ହ ଆଖପାଖର କିଛି ଅଞ୍ଚଳର ଆବର୍ଜନା ଯୁକ୍ତ ପାଣି ଏହି ନାଳଦ୍ୱାରା ନିଷ୍କାସିତ ହେଉଛି ।

ପର୍ଯ୍ୟଟନ ସୁବିଧା
ଏହି ହ୍ରଦଟି ସବୁଜ ପରିବେଶ ସାଙ୍ଗକୁ ଶୁଦ୍ଧ ବାତାରଣରେ ରହିଛି । ଏହାର ଆଖପାଖରେ ବିଭିନ୍ନ ପ୍ରକାରର ଫୁଲଗଛ ଲଗାଯାଇଛି । ଫଳରେ ପ୍ରକୃତିପ୍ରେମିଙ୍କୁ ଅଧିକ ଆକର୍ଷିତ କରିଥାଏ । ଏହି ହ୍ରଦର ପାଖରେ ଚଲାପଥ ମଧ୍ୟ ଅଛି ଏବଂ ଏକ ପୋଲ ଅଛି । ଏହି ପୋଲ ଏବଂ ଆଖପାଖ ରାସ୍ତା ଦେଇ ଗତିକଲାବେଳେ ପର୍ଯ୍ୟଟକମାନେ ପ୍ରକୃତି ସୁନ୍ଦରତାକୁ  ବ‌ହୁତ ଭଲ ଭାବରେ ଉପଭୋଗ କରିଥାନ୍ତି । ପର୍ଯ୍ୟଟକଙ୍କ ପାଇଁ ଏହି ହ୍ରଦରେ ନୌକାବିହାରର ସୁବିଧା ମଧ୍ୟ ରଖାଯାଇଛି ।

ଫଟୋ ଗ୍ୟାଲେରି

ଆଧାର

ଶ୍ରେଣୀ:ବଙ୍ଗଳାଦେଶର ହ୍ରଦ
ଶ୍ରେଣୀ:ବାଂଲାଦେଶ
ହଳଦିଆ ନଦୀ

ହଳଦିଆ ନଦୀ କିମ୍ବା ହୁଆଙ୍ଗ ହୀ() "ୟଙ୍ଗତଜେ ନଦୀ" ଏବଂ "ୟନେସୀ ନଦୀ" ପରେ, ଲମ୍ବା ସୂଚୀର ନଦୀମାନଙ୍କ ମଧ୍ୟରେ ଏସିଆରେ ତୃତୀୟ ସବୁଠାରୁ ଲମ୍ବା ନଦୀ ଅଟେ । ଦୁନିଆର ଅନୁମାନିତ ଲମ୍ବା ()Yellow River (Huang He) Delta, China, Asia. Geol.lsu.edu (2000-02-28). Retrieved on 2013-02-04. ପଶ୍ଚିମ ଚୀନର କ୍ୱିଙ୍ଗହାଇ ପ୍ରାନ୍ତରେ ବାୟନହର ପର୍ବତରେ ଉଦ୍ଭବ, ଏହା ନ'ଟି ପ୍ରାନ୍ତ ମାଧ୍ୟମରେ ବୋହି ଥାଏ, ଏବଂ ଏହା ଡୋନଗୀଙ୍ଗ ସହରର ନିକଟ ବୋହାଇ ସାଗରରେ ଖାଲିଥିବା ଶୋଡୋଙ୍ଗ ପ୍ରାନ୍ତରେ ହଳଦିଆ ନଦୀ ବେସିନ ନାମରେ ଏକ ପୂର୍ବ-ପଶ୍ଚୀମ ସୀମା ରହିଛି ଯାହା  ଏବଂ ଏହା ବାବଦରେ ଉତ୍ତର-ଦକ୍ଷୀଣ ସୀମା  ରହିଥାଏ ।  ଏହାର ସମ୍ପୂର୍ଣ୍ଣ ଡ୍ରେନ୍ଜ କ୍ଷେତ୍ର ବାବଦରେ  ରହିଛି ।

ଏହାର ବେସିନ ପ୍ରାଚୀନ ଚୀନୀ ସଭ୍ୟତାର ଜନ୍ମସ୍ଥାନ ଥିଲା, ଏବଂ ଏହା ଚୀନ ଇତିହାସରେ ସବୁଠାରୁ ସମୃଦ୍ଧ କ୍ଷେତ୍ର ଥିଲା । ପ୍ରାୟତଃ ଚୀନରେ ପ୍ରାକୃତିକ ଆପଦ ବାଢ ଏବଂ ପାଠ୍ୟକ୍ରମର ପରିବର୍ତ୍ତନ ନଦୀର ବିସ୍ତାର କରି ପ୍ରାୟତଃ ଉଚ୍ଚତାରୁ ଉତ୍ପନ୍ନ ହୋଇଥାଏ, କେବେ-କେବେ ଏହାର ଆଖ-ପାଖର କ୍ଷେତର ସ୍ତର ଉପରେ ଏହାର ନାମ ହୋଇଥାଏ । New York Times "A Troubled River Mirrors China's Path to Modernity". 19 November 2006 p. 4.

ଭୌତିକ ବୈଶିଷ୍ଟ
ଚୀନ ଏକ୍ସପ୍ଲୋରେସନ ଆଣ୍ଡ ରିସର୍ଚ ସୋସାଇଟି ଅନୁସାରେ, ହଳଦିଆ ନଦୀର ସ୍ରୋତ ପୂର୍ବୀ କୂଳ ନିକଟ 34° 29' 31.1" N, 96° 20' 24.6" E ୟୁସୁ ତିବ୍ୱତ ସ୍ୱାୟତ୍ତ ପ୍ରାନ୍ତର ବାୟାନ ହର ପର୍ବତରେ ହୋଇଥାଏ । କିଙ୍ଗହାଇର ବାୟାନହର ପର୍ବତରେ ଗୁଆଲୁଓ ତିବ୍ୱତୀ ସ୍ୱାୟତ ପ୍ରାନ୍ତର ପଶ୍ଚୀମ ପଟେ ଗିୟରିଙ୍ଗ ଲେକ ଏବଂ ନୋଜୋରିଙ୍ଗ ଝରଣା ସ୍ରୋତ ପ୍ରଧାନତମ ହୋଇଥାଏ । ଗାଂସୁ ଷିତ ସୀମାରେ ଜୋଜିଜ ବେସିନରେ , ଉତ୍ତର-ପଶ୍ଚିମ ଏବଂ ପୂର୍ବୋତ୍ତର, ଦକ୍ଷୀଣ ଆଡକୁ ଯିବାଦ୍ୱାରା ଓର୍ଡସ ଲୁପ ତିଆରି ପୂର୍ବରୁ, ଏବଂ ପୁନଶ୍ଚ ପୂର୍ବରେ ଉତ୍ତରୀ ଚୀନ ବୋହାଇ ସାଗର ପାଇଁ, ଜଳ ନିକାସୀ ବେସିନର ଜଳ ବାହାର କରିବା  ଯାହା ୧୪୦ ମିଲିୟନ ଲୋକମାନଙ୍କୁ ପିଇବା ପାଇଁ ପାଣି ପୋଷଣ କରିଥାଏ । 

ସଂସ୍କୃତିରେ
ପ୍ରାଚୀନ କାଳରେ, ଏହା ଏହି ଚୀନ ପୌରାଣିକ କଥା ଅନୁସାରେ ହଳଦିଆ ନଦୀ ସ୍ୱର୍ଗରୁ ଆକାଶଗଙ୍ଗାର ନିରନ୍ତରତା ରୂପେ ପ୍ରବାହିତ ହେଉଥିଲା । ଏକ ଚୀନୀ କିମ୍ବଦନ୍ତିରେ ଝାଙ୍ଗ କିୟାନ ହଳଦିଆ ନଦୀର ସ୍ରୋତକୁ ଖୋଜିବା ପାଇଁ କମିଶନ କରାଯାଇଛି । ହେବେଇ ଏବଂ ହେନାନର ପ୍ରାନ୍ତକୁ ହଳଦିଆ ନଦୀରେ ତାଙ୍କ ନାମ ମିଳିଥାଏ । ସେମାନାଙ୍କ ନାମର ଅର୍ଥ କ୍ରମଶଃ "ନଦୀର ଉତ୍ତର" ଏବଂ "ନଦୀର ଦକ୍ଷୀଣ" ହୋଇଥାଏ ।

ଆକ୍ୱାକଲ୍ଚର
ୟାଙ୍ଗତ୍ଜୀ କିମ୍ବା ପର୍ଲ ନଦୀ (ଚୀନ) ରୂପେ, ମଧ୍ୟ ଓ ଦକ୍ଷୀଣ ଚୀନର ନଦୀ ମାନଙ୍କ ତୁଳନାରେ "ଆକ୍ୱାକଲ୍ଚର ଇନ ଚାଇନା"ରେ ସମୁଦ୍ର ଜଳ ପାଇଁ ସାଧାରଣତଃ କମ ଅପଯୁକ୍ତ ରହିଥାଏ, କିନ୍ତୁ ହଳଦିଆ ନଦୀର କିଛି କ୍ଷେତ୍ରରେ ମଧ୍ୟ ଜଳୀୟ କୃଷିର ଅଭ୍ୟାସ କରାଯାଇଥାଏ । ଏକ ମହତ୍ତ୍ୱ ପୂର୍ଣ ମାଛ ପାଳନ କ୍ଷେତ୍ର, ଇଂଗ୍ୟାଙ୍ଗ ସହରର ଉପର ଆଡକୁ ନଦୀ କୂଳର ମଇଦାନରୁ ହୋଇଥାଏ । ୧୯୮୬ ମସିହାରେ ଇଂଗ୍ୟାଙ୍ଗର ନଦୀ କୂଳରେ ବାଙ୍ଗକୁନରେ ମାଛ ନଦୀର ବିକାଶ ଆରମ୍ଭ ହୋଇଥିଲା , ବାଙ୍ଗକୁନରେ ନଦୀର ବ୍ୟବସ୍ଥା ୧୫,୦୦୦ mu (10 km2), ଉତ୍ତର ଚୀନରେ ସହରର ସବୁଠାରୁ ବଡ଼ ମାଛ ପାଳନ କେନ୍ଦ୍ର ତିଆରି ହେଉଛି ।  黄河畔的荥阳市万亩鱼塘  (Ten thousand of mu of fish ponds in the riverside Xingyang), 2011-09-30

ଫୋଟୋ ଗ୍ୟାଲେରି

 ବାହାର ଲିଙ୍କ 

The DELIGHT Project, Delta Information System for Geoenvironmental and Human Habitat Transition
 Listen to the Yellow River Ballade from the Yellow River Cantata
 First raft descent  of the Yellow River from its source in Qinghai to its mouth (1987)
 Climate Change Impacts and Adaptation Strategies in the Yellow River Basin – UNESCO report
Works from the National Central Library about the Yellow River
 
 Illustrated Work on the Storage and Drainage Activities at the Lakes and Rivers of the Yellow River and the Grand Canal
 General Atlas Depicting the Conditions of the Yellow River Dykes in Henan Province

ଆଧାର

ଶ୍ରେଣୀ:ଏସିଆ
ଶ୍ରେଣୀ:ଏସିଆର ନଦୀ
ପ୍ରେମିକା

ପ୍ରେମିକା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବିଜୟ କୁମାର ବେହେରା ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ପ୍ରଯୋଜନା କରିଥିଲେ । ଚଳଚ୍ଚିତ୍ରଟିର ସଂଳାପ ରଚନା କରିଥିଲେ ରଜନୀ ରଞ୍ଜନ । ଶିବ ପ୍ରସାଦ ମହାନ୍ତି ଏହି ଚଳଚ୍ଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପ୍ରକୃତି ମିଶ୍ର । ବୁଲୁ, ରୁଦ୍ର ପାଣିଗ୍ରାହୀ, ଅଭିଶେଖ ମିଶ୍ର, ସ୍ୱର୍ଣ୍ଣାଳୀ ବାନାର୍ଜୀ, ଅଶ୍ରୁମୋଚନ ମହାନ୍ତି, ଦେବୁ ବୋଷ, ମିତା ଚକ୍ରବର୍ତ୍ତୀ, ଦେବୁ ବ୍ରହ୍ମା, ନୂପୁର ଘୋଷ, ପ୍ରିୟମ୍ବରା ରାୟ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

ଅଭିନୟ
 ପ୍ରକୃତି ମିଶ୍ର
 ବୁଲୁ
 ରୁଦ୍ର ପାଣିଗ୍ରାହୀ
 ଅଭିଶେଖ ମିଶ୍ର
 ସ୍ୱର୍ଣ୍ଣାଳୀ ବାନାର୍ଜୀ
 ଅଶ୍ରୁମୋଚନ ମହାନ୍ତି
 ଦେବୁ ବୋଷ
 ମିତା ଚକ୍ରବର୍ତ୍ତୀ
 ଦେବୁ ବ୍ରହ୍ମା
 ନୂପୁର ଘୋଷ
 ପ୍ରିୟମ୍ବରା ରାୟ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ଖୋରଖୋଗ

thumb|right|Khorkhog meal.  Note the metal milk jug, the black stone, and the piece of boiled meat; the metal milk jug is where the cooking takes place.
thumb|right|Khorkhog meal. Served in a restaurant in Ulaanbaatarଖୋରଖୋଗ ଏକ ମଙ୍ଗୋଲୀୟ ବାର୍ବେକ୍ୟୁ ଖାଦ୍ୟ ଅଟେ । ଖୋରଖୋଗ ଏକ ମଧ୍ୟ ଏସୀୟ ଭୋଜନ ହିସାବରେ ଜଣାଯାଏ । ଏହାକୁ ମଙ୍ଗୋଲୀୟ ଭାଷାରେ କ୍ଜୋପକ୍ଜୋର ମଧ୍ୟ କୁହାଯାଏ । ମାଂସ ଟୁକୁଡାମାନଙ୍କୁ ଏକ ପାତ୍ରରେ ଭରାଯାଏ ଯେଉଁଥିରେ ଗରମ ପଥର ଖଣ୍ଡ ମାନ ଏବଂ ଗରମ ପାଣି ରହିଥାଏ ଏବଂ ପ୍ରାୟତଃ ଏହାକୁ ବାହାରୁ ମଧ୍ୟ ଗରମ କରାଯାଇଥାଏ ।

ପ୍ରସ୍ତୁତି
ଖୋରଖୋଗକୁ ପ୍ରସ୍ତୁତ କରିବା ପାଇଁ ମେଣ୍ଢା ଛୁଆ ମାଂସ(ଏହା ବଦଳରେ ଛେଳିର ମାଂସର ମଧ୍ୟ ବ୍ୟବ‌ହାର କରାଯାଇ ପାରିବ) ବ୍ୟବ‌ହାର କରାଯାଏ । ପ୍ରଥମେ ମାଂସକୁ ସମାନ ମଧ୍ୟମ ଟୁକୁଡାରେ କଟା ଯାଏ ଯେଉଁଥିରେ ମାଂସ ସ‌ହିତ ହାଡ ମଧ୍ୟ ରହିଥାଏ । ଏହାପରେ ୧୦ରୁ ୨୦ଟି ହାତ ମୁଠା ଆକାରର ପଥରକୁ ନିଆଁ ଉପରେ ଗରମ କରାଯାଏ । ଯେତେବେଳେ ପଥରଗୁଡ଼ିକ ଅତ୍ୟଧିକ ଗରମ ହୋଇ ଯାଆନ୍ତି ଏହା ପରେ ଏକ ପାତ୍ରରେ ଗରମ ପଥର ଏବଂ ମାଂସକୁ ଏକାଠି ରଖାଯାଏ। ପରମ୍ପରା ଅନୁସାରେ ଧାତବ କ୍ଷୀର ପାତ୍ରରେ ଏହାର ପ୍ରସ୍ତୁତି ହୋଇଥାଏ । ଏହି ଧାତବ କ୍ଷୀର ପାତ୍ରର ଆକାର ବଡ଼ ହୋଇଥାଏ ଜେପରିକି ସେଥିରେ ଆବଶ୍ୟକ ମୁତାବକ ମାଂସ ରହିପାରିବ । ଏହି ଧାତବ କ୍ଷୀର ପାତ୍ରରେ ପଥର ଭଲରେ ରହିଥାଏ ଏବଂ ଖାଦ୍ୟ ସ‌ହଜରେ ପ୍ରସ୍ତୁତ ହୋଇଥାଏ ।
 
ଏହାପରେ ରୋଷେୟା ସେ‌ହି ପାତ୍ରରେ ଅନ୍ୟ ସାମଗ୍ରୀମାନ ତ‌ଥା ଗାଜର, କୋବି, ଆଳୁ ପକାଇ ରାନ୍ଧନ୍ତି ।ଏହାପରେ ସେଥିରେ ଲୁଣ ଏବଂ ଅଲଗା ମସଲା ସାମଗ୍ରୀ ପକାଇ ତାକୁ ରାନ୍ଧନ୍ତି । ସମସ୍ତ ସାମଗ୍ରୀକୁ ପାତ୍ରରେ ସ୍ତର କରି ରଖାଯାଏ ଏବଂ ଏହାର ଉପର ସ୍ତରରେ ପନିପରିବା ରଖାଯାଏ । ସର୍ବଶେଷରେ ସେ‌ଥିରେ ପର୍ଯ୍ୟାପ୍ତ ପାଣି ପକାଇ ବାମ୍ଫ ଦିଆଯାଏ । ଏହାପରେ ସେ‌ହି ଧାତବ ପାତ୍ରରେ ଢାଙ୍କୁଣି ଦିଆଯାଏ ।

ପଥରର ଉତ୍ତାପ ଏବଂ ପାଣିର ବାମ୍ଫ ପାତ୍ର ମଧ୍ୟରେ ମାଂସକୁ ରାନ୍ଧିଥାଏ । ଯଦି ପଥରର ଉତ୍ତାପଦ୍ୱାରା ପାତ୍ର ଗରମ ନ ହୁଏ ଏହା ବଦଳରେ ପାତ୍ରକୁ ନିଆଁ କିମ୍ବା ସ୍ଟୋବରେ ମଧ୍ୟ ଏହାକୁ ପ୍ରସ୍ତୁତ କରାଯାଇ ପାରିବ । ଏହପରେ ପଥର ଗରମ ହୋଇ ଏବଂ ମାଂସରୁ ଚର୍ବି ଅଂଶ ଗ୍ରହଣ କରି କଳା ପଡିଯାଏ । ଏହାପରେ ପାତ୍ରର ଢାଙ୍କୁଣି କାଢି ଦେଖାଯାଏ ମାଂସ ପ୍ରସ୍ତୁତ ହୋଇଛି କି ନାହିଁ । ପଥରରେ ଖୋରଖୋଗ ପ୍ରସ୍ତୁତ କରିବା ପାଇଁ ପ୍ରାୟତଃ ୧ ଘଣ୍ଟାରୁ ୧ ଘଣ୍ଟା ୩୦ ମିନିଟ ସମୟ ଲାଗେ।ଏହାପରେ ପାତ୍ରରୁ ମାଂସ ସ‌ହିତ ପଥର ଗୁଡିକୁ କଢା ଯାଏ ଏବଂ ଦୁଇ ହାତର ବ୍ୟବ‌ହାର କରି ମାଂସ ଓ ପଥରକୁ ଅଲଗା କରାଯାଇ ପରସା ଯାଏ ।Khorkhog - Meat cooked with hot stones - Mongolian RecipesVicariously.Through.Me: A Khourhog For Me :-)

ଏହାକୁ ହାତରେ ଖାଆନ୍ତି । ଖାଇବା ସମୟରେ ମାଂସ ଓ ହାଡକୁ ଅଲଗା କରିବା ପାଇଁ ଛୁରୀର ମଧ୍ୟ ବ୍ୟବ‌ହାର ହୋଇଥାଏ ।

ଖୋରଖୋଗ ଏକ ମଧ୍ୟ ଏସୀୟ ଖାଦ୍ୟ ହିସାବରେ ଲୋକପ୍ରିୟ ଅଟେ କିନ୍ତୁ ଏହା ସାଧାରଣତଃ ଭାବରେ ରେସ୍ତୋରାଁ ମାନଙ୍କରେ ପରସା ଯାଏନାହିଁ ।.Savour Asia - What to Try

ଟିପ୍ପଣୀ :- ଏଥିରେ ପନିପରିବାର ବ୍ୟବ‌ହାରରୁ ଏହାର ସ୍ୱାଦ ବଢିଥାଏ ।

ବାହାର ଆଧାର
Khorkhog Recipe

ଆଧାର

ଶ୍ରେଣୀ:ଖାଦ୍ୟ
ଶ୍ରେଣୀ:ମଧ୍ୟ ଏସୀୟ ଖାଦ୍ୟ
ସଲମାନ ବିନ ଇବ୍ରାହିମ ଅଲ-ଖଲିଫା

ଶେଖ ସଲମାନ ବିନ ଇବ୍ରାହିମ ଅଲ-ଖଲିଫା (୨ ନଭେମ୍ବର ୧୯୬୫ ମସିହାରେ ଜନ୍ମ) ୨ ମଇ ୨୦୧୩ ମସିହାରୁ ଏସିଆନ ଫୁଟବଲ ସଙ୍ଗଠନର ଅଧ୍ୟକ୍ଷ ଅଟନ୍ତି । ଏ ଏଫ ସିର ଅଧ୍ୟକ୍ଷ ରୂପେ ତାଙ୍କର ଶୁଣାଣି ପୂର୍ବରୁ, ସେ ବହରିନ ଫୁଟବଲ ଆସୋସିଏସନ ପରିଚାଳକ ଥିଲେ,  ଏବଂ ପରେ ଏସିଆଇ ଫୁଟବଲ ପରିସଂଘ ଅନୁଶାସନ ସମିତିର ଅଧ୍ୟକ୍ଷ ଏବଂ ଫୀଫା ଅନୁଶାସନ ସମିତିର ଉପାଧ୍ୟକ୍ଷ ଅଟନ୍ତି ।Disciplinary Committee, FIFA. ସେ ଫୀଫା ପରିଷଦର ସଦସ୍ୟ ଏବଂ ଫୀଫା ବିକାସ ସମିତୀର ଅଧ୍ୟକ୍ଷ ଅଟନ୍ତି ।

 ଜିବନୀ 
ଶେଖ ସଲମାନ ହାଉସ ଅଫ ଖଲିଫାର, ବହରୀନର ଶାହୀ ପରିବାର ସଦସ୍ୟ ଅଟନ୍ତି । ସେ ଶେଖ ଇବ୍ରାହିମ ବିନ ହମଦ ଅଲ-ଖଲିଫା ଏବଂ ଶେଖଶା ଅଇଶା ବିଣ୍ଟ ସଲମାନ ଅଲ-ଖଲିଫାର ଦ୍ୱିତୀୟ ପୁତ୍ର ଅଟନ୍ତି ।   
 
ସେ ଇଂଗ୍ରାଜୀ ସାହିତ୍ୟରେ ସ୍ନାତକର ଡିଗ୍ରୀ ସହିତ ୧୯୯୨ ମସିହାରେ ବହରିନ ବିଶ୍ୱବିଦ୍ୟାଳୟ ଏବଂ ଇତିହାଶ [+] ଶେଖ ସଲମାନ ବହୁ ବର୍ଷ ପୂର୍ବରୁ ଫୁଟବଲରେ ସାମିଲ ହୋଇଯାଇଛନ୍ତି । ୧୯୮୦ ଦଶକର ଆରମ୍ଭରେ ଯେବେ ସେ ବହରୀନ ଡିଭିଜନ I ଟିମ, ରୀଫା କ୍ଲବର ୟୁବା ଟୀମରେ କିଛି ବର୍ଷ ଖେଳି ସାରିଥିଲେ ।

ରୀଫା କ୍ଲବ ନିଜ ଏକାଡେମିକ ଅଧ୍ୟୟନରେ ଧ୍ୟାନ କେନ୍ଦ୍ରିତ କରିବା ପରଠାରୁ, ଶେଖ ସଲମାନ ବି ଏ ଏଫରେ କାର୍ଯ୍ୟକାରୀ ପଦର ଆୟୋଜନ କରିଥିଲେ । ୧୯୯୬ ମସିହାରେ ସେ ରାଷ୍ଟ୍ରୀୟ ଟିମର ଅଧ୍ୟକ୍ଷ ହୋଇଥିଲେ । ୧୯୯୮ ମସିହାରେ ତାଙ୍କୁ ବି ଏ ଏଫର ଉପାଧ୍ୟକ୍ଷ ହୋଇଥିଲେ ଓ ୨୦୦୨ ମସିହାରେ ତାଙ୍କୁ ରାଷ୍ଟ୍ରପତି ଭାବେ ବଛାଗଲା । ତାଙ୍କ କାର୍ଯ୍ୟକାଳରେ ଫିଫା ୱାର୍ଲଡ଼କପ, ଫିଫା ମଧ୍ୟରେ ଟୁର୍ଣ୍ଣାମେଣ୍ଟ, ଫିଫା କ୍ଲବ ଚମ୍ପିୟାନସିପ ଆଦିର ଅନୁଶାସନ ସମିତୀର ସହ-ଅଧ୍ୟକ୍ଷ ହୋଇଥିଲେ । ସେ ମଧ୍ୟ ୨୦୦୮ ମସିହାରେ ବୀଜିଙ୍ଗରେ ଫୀଫା ଅନୁଶାସନ ସମିତୀର ଉପାଧ୍ୟକ୍ଷ ଥିଲେ ।

ମଇ ୨୦୧୩ ମସିହାରେ ମାନବାଧିକାର ସଂଗଠନର ଆଲୋଚନା ମଧ୍ୟରେ ସଲମାନ ବିନଙ୍କୁ  "ଏସିଆଇ ଫୁଟବଲ ପରିସଂଘ"ର ଅଧ୍ୟକ୍ଷ ଭାବେ ବଛାଗଲା ।
୧୫ ଅକ୍ଟୋବର ୨୦୧୫ ମସିହାରେ ଶେଖ ସଲମାନ "୨୦୧୬ ଫୀଫା ଅସାଧାରଣ କଂଗ୍ରେସ" ପରେ ଫୀଫାର ପର ରାଷ୍ଟ୍ରପତି ହେବାପାଇଁ ନିଜ ଉମ୍ମିଦର ଘୋଷଣା କରିଥିଲେ । ଜାନୁଆରୀ ୨୦୧୬ ମସିହାରେ "ପ୍ରୀନ୍ସ ଅଲୀ ବିନ ହୁସେନ" ରାଷ୍ଟ୍ରପତି ପାଇଁ ନିଜ ପ୍ରତିଦ୍ୱନ୍ଦି, ଏ ଏଫ ସିର ଉପଯୋଗ କରି ନିଜ ଆଫ୍ରିକା ସମକକ୍ଷଙ୍କ ସହ ସଂଗଠନ ବନେଇବା ଏବଂ ଚୁନାବ ପରିଣାମକୁ ପ୍ରଭାବିତ କରିବା ପାଇଁ ସଲମାନଙ୍କ ଉପରେ ଦୋଷ ଲଗେଇଥିଲେ । Prince Ali asks FIFA to investigate Sheikh Salman bin Ibrahim al Khalifa's Africa-Asia deal, Smh.com.au, 16 January 2016 ଫେବୃୟାରୀ ୨୦୧୬ ମସିହାରେ, ଋଢିବାଦୀ ବ୍ରିଟିଶ ସଂସଦ ସଦସ୍ୟ ଡେମିୟନ କୋଲିନ୍ସ, ସଲମାନଙ୍କ ଉମ୍ମୀଦବାରୀ ପ୍ରତି ଶତୃତାପଣ କରିଥିଲେ । ସେ ୨୦୦୯ ମସିହାରେ ଫୀଫା କାର୍ଯ୍ୟକାରୀ ସମିତୀରେ ସିଟରେ ନିଜ ଅଭିଜାନର ବିତ୍ତପୋଷଣ ପାଇଁ ବିକାଶ ପରିଯୋଜନା ନିଧି (ଫୀଫା ଗୋଲ କାର୍ଯ୍ୟକ୍ରମ)ରେ ଧନର ବ୍ୟଭାର କରିବାର ଆରୋପ ଲଗାଇଥିଲେ । ଦମିୟନ କୋଲିନ୍ସ କୌଣସି ପ୍ରକାରେ ବିସ୍ଫୋଟଦ୍ୱାରା ଏକ ଟିପରେ ବର୍ତ୍ତାଇ ଥିଲେ କି, ଯାହା ୨୦୦୯ ମସିହାରେ ପ୍ରେସ ହୋଇଥିଲା ଏବଂ ତର୍କ ଦେଇଥିଲେ କି ବହରୀନ ଏଫଏ ମନା କଲେନାହିଁ । ସଲମାନ , ଡୋମିୟନ କୋଲିନ୍ସଙ୍କ ଆରୋପକୁ ମନାକରିଥିଲେ । ସେ ତର୍କ ଦେଲେକି, ସମସ୍ତ ଗୋଲ ରାଶିର ବାରିକିରେ ଲେଖାପରିକ୍ଷିତ ହୋଇଛି ଏବଂସେ ୨୦୦୯ ମସିହାର ଅଭିଯାନକୁ ନିଜେ ବିତପୋଷିତ କରିଥିଲେ ।Fifa presidential election: Sheikh Salman Bin Ibrahim Al Khalifa denies British MP's allegations, Independent.co.uk, 24 February 2016     

ସେ UEFAର ମହାସଚୀବ "ଗିଆନ୍ନୀ ଇନ୍ଫାଟିନୋ"ଙ୍କଠାରୁ ହାରିଯାଇଥିଲେ ।

ନିଜସ୍ୱ ଜୀବନ
ଶେଖ ସଲମାନଙ୍କ ତନୋଟି ପିଲା ଅଛନ୍ତି, ୧୯୯୪ ମସିହାରେ ଜନ୍ମହୋଇଥିବା ଦୁଇ କନ୍ୟା ଶେଖ ଲତୀଫା ଏବଂ ୧୯୯୮ ମସିହାରେ ଶେଖ ଅହାଶା ଓ ୨୦୦୧ ମସିହାରେ ଜନ୍ମ ପୁତ୍ର ଶେଖ ଈସା ।

ଆଧାର

ଶ୍ରେଣୀ:ଏସିଆ
ଶ୍ରେଣୀ:ଫୁଟବଲ
କାଉଁରୀ କନ୍ୟା

କାଉଁରୀ କନ୍ୟା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ପ୍ରଥମ ଓଡ଼ିଆ 3D ଚଳଚ୍ଚିତ୍ର ଥିଲା । ଏହାପୂର୍ବରୁ ମିତ ବସିଛି ମୁଁ ଭୂତ ସାଥିରେରେ ପ୍ରଥମ 3D ଚଳଚ୍ଚିତ୍ର ଭାବରେ କାର୍ଯ୍ୟ ଆରମ୍ଭ ହୋଇଥିଲେ ମଧ୍ୟ ଏହି ଚଳଚ୍ଚିତ୍ରଟିର ପ୍ରଥମେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ପ୍ରଥମ ଓଡ଼ିଆ ଚଳଚ୍ଚିତ୍ର ଭାବରେ ତାମିଲ ଭାଷାରେ ଡବିଂ କରାଯାଇଥିଲା ।

ରମ୍ୟାରଞ୍ଜନ ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରଟିର ଏହି ଭୂତ ତ‌ଥା କାଉଁରୀ କନ୍ୟାର କାହାଣୀ ଉପରେ ପର୍ଯ୍ୟବସିତ ।  ଜୟେନ୍ଦ୍ର କୁମାର ସାହୁ ଏବଂ ରମ୍ୟରଞ୍ଜନ ସାହୁ, ଏହି ଚଳଚ୍ଚିତ୍ରଟିର କାହାଣୀ ରଚନା କରିଥିଲେ । ସୌମ୍ୟ ରଞ୍ଜନ ସାହୁ ଏହି କଥାଚିତ୍ରଟିର ଚିନତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ସୌମ୍ୟରଞ୍ଜନ ଏବଂ ଅର୍ଦ୍ଧେନ୍ଦୁ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । କାବ୍ୟା କିରଣ ଏବଂ ପୁପୁଲ ଭୁୟାଁ ଏହି ଚଳଚ୍ଚିତ୍ରରେ ନାୟିକା ଭାବରେ ଅଭିନୟ କରିଥିଲେ । ଅଭିନେତ୍ରୀ ପ୍ରକୃତି ମିଶ୍ର ଚଳଚ୍ଚିତ୍ରଟିରେ ଏକ ଅତିଥି କଳାକାର ଭୂମିକାରେ ଅଭିନୟ କରିଥିଲେ ।

ଅଭିନୟ

 ସୌମ୍ୟରଞ୍ଜନ ସାହୁ
 କାବ୍ୟା କିରଣ
 ପୁପୁଲ ଭୂୟାଁ
 ପାୟଲ
 ଅର୍ଦ୍ଧେନ୍ଦୁ ସାହୁ
 ପ୍ରକୃତି ମିଶ୍ର
 ବିଘ୍ନେଶ୍ୱର ପଣ୍ଡା
 ରୀହାନ୍
 ଆଶୁତୋଷ ମହାନ୍ତି
 ସୁଦୀପ୍ତ ପଟ୍ଟନାୟକ
 ଚନ୍ଦାମାମା
 ଦୁର୍ଗା ଆଚାର୍ଯ୍ୟ
 ଗୋପାଳ ପ୍ରଧାନ
 ସୂର୍ଯ୍ୟ
 ଦେବାଶିଷ
 ଚିତ୍ତ ରଞ୍ଜନ
 ପ୍ରତୀକ୍ଷା
 ସୋନାଲୀ
 ଗୁଡ୍ଡୁ
 ତ୍ରିନାଥ
 ଦୀପକ
 ପମି
 ସ୍ମୃତି
 ସୀମା
 ସଂଗ୍ରାମ ସାହୁ
 ସନ୍ତୋଷ
 ମୂରଲୀଧର ସାହୁ
 ଜନାର୍ଦ୍ଦନ ସାବତ
 ଦେବାଶିଷ ଦାସ
 ଅରବିନ୍ଦ
 ପ୍ରଭାସ ମିଶ୍ର
 ଦୀପକ କୁମାର ଦାଶ
 ଆଶୁତୋଷ ପଣ୍ଡା
 ତରୁଣ ସାହୁ
 ତୁଷାର ବେହେରା
 ପ୍ରଭାସ ମୁଦୁଲି
 ରେକେଶ ମଣ୍ଡଳ
 ଗଣେଶ

କାହାଣୀ
ଆକାଶ, ପେଷାରେ ଜଣେ ଡାକ୍ତର, ଗୋଟିଏ ଗାଆଁକୁ ତାଙ୍କର ବଦଳି ହୁଏ । ତାଙ୍କ ପତ୍ନୀ, ରିୟାଙ୍କ ସ‌ହ ଅନେକ କିଛି ଅପ୍ରାକୃତି ଘଟଣା ଘଟିବା ପରେ ସେ କିଛି ପ୍ରେତ ଶକ୍ତିର ଅଧିନରେ ଆସିଯାଆନ୍ତି । ଏହାପରେ ରିୟାଠାରେ ଘଟୁଥିବା ଅପ୍ରାକୃତି ଘଟଣା ବିଷୟରେ ଜାଣିବା ପାଇଁ, ଆକାଶ ଜଣେ ମନସ୍ତ‌ତ୍ୱବିତ୍ ରାଜୀବ୍‌ଙ୍କର ସାହାଯ୍ୟ ନିଅନ୍ତି । ଏହାପରେ ସେମାନେ ରିୟା ସ‌ହ ଲାଗିଥିବା ଏକ ଆତ୍ମା ବିଷୟରେ ଜାଣିବାକୁ ପାଆନ୍ତି । ରବି ଏବଂ ଅନୁସୟା ନାମକ ଦୁଇଜଣ ସେହି ଗ୍ରାମର ବାସିନ୍ଦା ଥିଲେ । ସେମାନେ ପରସ୍ପରକୁ ପ୍ରେମ କରୁଥିଲେ, ମାତ୍ର ଗାଁ ଲୋକ ଅନୁସୟାକୁ ଡାହାଣୀ ସନ୍ଦେହରେ ହତ୍ୟା କରିଦେଇଥିଲେ ।

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମିଥୁନ ଏବଂ ସତ୍ୟ କଶ୍ୟପ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୧୩ର ଓଡ଼ିଆ କଥାଚିତ୍ର
ବିରଞ୍ଚି ନାରାୟଣ ମନ୍ଦିର, ବୁଗୁଡା

ଲେଉଟାଣି ବିରଞ୍ଚି ନାରାୟଣ ମନ୍ଦିର, ବୁଗୁଡ଼ା